Na temelju članka 7. Zakona o financiranju političkih aktivnosti i izborne promidžbe („Narodne novine“ broj 29/19. i 98/19) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 14. sjednici održanoj 07. prosinca 2022. donijelo je

**ODLUKU**

**o raspoređivanju redovitih godišnjih sredstava za rad političkih stranaka**

**zastupljenih u Općinskom vijeću Općine Kloštar Podravski u 2023. godini**

Članak 1.

Odlukom o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2023. godini (u daljnjem tekstu: Odluka) određuje se način raspoređivanja sredstava iz Proračuna Općine Kloštar Podravski za 2023. godinu (u daljnjem tekstu: Proračun), za financiranje rada političkih stranaka zastupljenih u Općinskom vijeću Općine Kloštar Podravski (u daljnjem tekstu: Općinsko vijeće) za 2023. godinu.

Članak 2.

Sredstva planirana u Proračunu za redovito godišnje financiranje rada političkih stranaka zastupljenih u Općinskom vijeću iznose 13.500,00 KUNA/1.791,75 EUR.

Članak 3.

Iznos sredstava za svakog člana u Općinskom vijeću utvrđuje se u ukupnoj svoti 1.000,00 kuna/132,72 EUR, tako da se sredstava raspoređuju pojedinoj političkoj stranci razmjerno broju njenih članova u Općinskom vijeću kako slijedi:

* HRVATSKA DEMOKRATSKA ZAJEDNICA – HDZ 9 članova 9.000,00 KUNA/1.194,50 EUR,
* MREŽA NEZAVISNIH LISTA – MREŽA 1 član 1.000,00 KUNA/132,72 EUR,
* SOCIJALDEMOKRATSKA PARTIJA HRVATSKE – SDP 1 član 1.000,00 KUNA/132,72 EUR,
* HRVATSKA SELJAČKA STRANKA – HSS 2 člana 2.000,00 KUNA/265,44 EUR.

Članak 4.

Za svakog izabranog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 200,00 kuna tako da političkoj stranci pripada pravo na naknadu, i to:

- HRVATSKA DEMOKRATSKA ZAJEDNICA – HDZ 5 članica

500,00 KUNA/66,36 EUR.

Članak 5.

Sredstva utvrđena u članku 3. i 4. ove Odluke, doznačuju se na žiro-račun političke stranke, tromjesečno u jednakim iznosima.

Članak 6.

Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2023.

**OPĆINSKO VIJEĆE OPĆINE KLOŠTAR PODRAVSKI**

**KLASA: 402-01/22-01/28**

**URBROJ: 2137-16-01/01-22-01**

**Kloštar Podravski, 07. prosinca 2022.**

**PREDSJEDNICA:**

**Marija Šimunko**